Kultivar
Kultivari  su grupe  biljaka koje su odabrane  vještačkom selekcijom iz grupe više varijabli, primjenom  različitih metoda, sa ciljem uspostavljanja poželjnih   osobina koje  su važne  za uzgajivača i zadržavaju se nakon reprodukcije. Prema definiciji Međunarodnodnog  kodeksa nomenklature gajenih biljaka, ovi oblici moraju ispunjavati zahtjeve:
prepoznatljivost (koja ima tendenciju porasta  razlikovanja od ostalih), 
homogenosti (koji je prisutna u svim kultivarima biljke) i 
stabilnost (nasljednost putem  ponovljenog razmnožavanja).

Kada se  naziv odnosi  na takson, termin  se ne primjenjuje na jednu biljku, nego za sve one  koje imaju  jedinstvene zajedničke  karakteristike koje definiraju taj kultivar, a najčešće, pozivajući se na sklop biljaka sa odabranim poželjnim obilježjima. Općenitije, kultivar  podrazumijeva najosnovniju klasifikacijsku kategoriju gajenih biljaka, prema Međunarodni kodeks nomenklature gajenih biljaka (ICNCP). Većina kultivara su se pojavili u uzgoju, ali nekoliko ih je specijalno selekcionirano iz divljine.

Popularne ukrasne vrsta vrtnih biljkaka kao što su ruža, kamelija, narcis, rododendroni, i  azalea su kultivari koji se  proizvode pažljivim uzgojem i selekcijom za boju i oblik  cvijeta. Slično tome, poljoprivredni prehrambeni usjevi  su gotovo isključivo kultivari koji su odabrani prema svojstvima kao što su poboljšani prinos, aroma i otpornost na bolesti, a  vrlo malo samoniklog bilja se danas koristi kao izvor hrane. Drveće se koristi u šumarstvu i posebnom selekcijom se uzgaja za bolji kvalitet i prinos     stabala.

Kultivari koji čine najveći dio široke grupacije Liberty Hyde Bailey u kultigenu, definirani su  kao biljke čije porijeklo ili  selekcija  su prvenstveno proizvod  namjerne ljudske aktivnosti.

Termin kultivar uveo je  Bailey, a  generalno  smatra se da je  kovanica  od kulti + varijetet, iako može biti izveden i  iz kultigen  +  varijetet.  Kultivar  nije isto kao botanički varijetet − taksonomski rang ispod podvrste, a postoje razlike i u pravilima za kreiranje i korištenje imena botaničkih varijeteta i  kultivara. U novije vrijeme, imenovanje kultivara je komplicirano korištenjem zakonske terminologije  u  patentiranju i pravu imena selekcionara.

Međunarodna unija za zaštitu novih biljnih varijeteta (UPOV) nudi pravnu zaštitu biljnih kultivara osobama  ili organizacijama koji  u promet uvode nove kultivare. UPOV zahtijeva, kao što je već naglašeno,  da kultivar  mora  biti različit (od drugih), uniforman i stabilan. Dakle,  mora imati karakteristike koje se lahko razlikuju od bilo kojeg drugog poznatog kultivara. Da bi  bio uniforman i stabilan,  kultivar  mora zadržati ove karakteristike kod  ponovnljenog razmnožavanja.

Imenovanje kultivara je važan aspekt taksonomije kultiviranih biljaka, a  ispravno imenovanje  je propisana pravilima i preporukama Međunarodnog kodeksa nomenklature gajenih biljaka (ICNCP, poznatiji kao kodeks  kultiviranih biljaka).  Kultivari dobijaju ime koje se sastoji od naučnog latinskog botaničkog naziva iza kojeg  slijedi  epitet kultivara. Epitet je obično na narodnom jeziku. Naprimjer, puno ime kultivara  krompira Kralj Edward je Solanum tuberosum 'King Edward'. Dio imena  "King Edward"  je epitet kultivara, koji je, u skladu sa Pravilima kodeksa kultiviranih biljaka, omeđen jednostrukim navodnicima.

Povezano 
Varijetet

Reference

Vanjski linkovi 

  Brickell, C.D. et al. (eds) 2009 International Code of Nomenclature for Cultivated Plants (ICNCP or Cultivated Plant Code), incorporating the Rules and Recommendations for naming plants in cultivation. 8th edn. Adopted by the International Union of Biological Sciences International Commission for the Nomenclature of Cultivated Plants 
 Sale point of the Latest Edition (October 2009)  of The International Code of Nomenclature for Cultivated Plants
 International Cultivar Registration Authorities
 The Language of Horticulture 
 Opinion piece by Tony Lord  (The Plantsman magazine)
 Hortivar – The Food and Agriculture Organization of the United Nations Horticulture Cultivars Performance Database

Botanička nomenklatura